**Universitatea de Medicină și Farmacie “Carol Davila”**

**Facultatea de Medicină Generală**

**ALGORITM DE DIAGNOSTIC SI TRATAMENT AL GRAVIDEI ADOLESCENTE CU TROMBOFILIE**

**TEZĂ DE ABILITARE**

**REZUMAT**

**Conf. Univ. Dr. Monica Mihaela Cirstoiu**

**Bucuresti**

**2015**

Teza de Abilitare intitulată **Algoritm de diagnostic si tratament al gravidei adolescente cu trombofilie** cuprinde trei secțiuni, respectând recomandările CNATDCU România și legislația națională.

In secțiunea I este prezentata activitatea mea profesionala, precum si etapele carierei didactice. In aceasta sectiune este abordata activitatea mea clinica, de cercetare, participarile la manifestari stiintifice, distinctiile nationale si internationale obtinute precum si afilierile la societati stiintifice de specialitate; sunt prezentate principalele nuclee stiintifice din care fac parte si cele pe care le coordonez.

Teza de doctorat, coordonata de Dl. Prof. Univ. Dr. E. Ciofu, intitulată “Tulburari menstruale la pubertate si adolescenta” a fost susținută public în anul 2006, la UMF "Carol Davila" București. Consider ca studiile efectuate si protocoalele de diagnostic si tratament ale tulburarilor de ciclu menstrual in perioada pubertatii si adolescentei pe care le-am elaborat in cadrul tezei de doctorat reprezinta contributii importante pentru specialistii din domeniu si un punct de plecare pentru dezvoltarea unei noi supraspecializari in domeniu – Ginecologie Pediatrica.

Activitatea mea de cercetare este evidențiată prin publicarea a 17 articole indexate ISI, 104 articole indexate BDI, 13 granturi de cercetare, 81 de lucrări în rezumate indexate ISI, 210 lucrari sau contributii stiintifice diverse. Din punct de vedere al activitatii editoriale sunt coordonator a doua tratate in domeniul tezei de abilitare propuse (Tratat de Ginecologie Pediatrica - coordonare 12 autori, Tratat de Patologie mamara in copilarie si adolescenta - 23 de autori), autor al unei monografii, coordonator la traducerea unui capitol intr-un tratat international si coautor la 8 tratate de specialitate.

In secțiunea II sunt prezentate direcțiile de dezvoltare a carierei academice și de cercetare științifică, avand ca punct de plecare studiile efectuate si granturile in care particip in domeniul Ginecologiei Pediatrice si al patologiei de tip trombofilie ereditara si dobandita.

Sunt Managerul proiectului „Imbunatatirea serviciilor de sanatate in sarcina cu risc crescut, nasterea prematura si bolile hematologice”– program finantat din fonduri norvegiene (1700000 euro) ce are ca scop screeningul gravidelor cu factori de risc pentru trombofilii, in vederea diminuarii evenimentelor trombotice in sarcina cu risc crescut. Am fost Director Departament OG si in cadrul proiectului de dezvoltare a infrastructurii de cercetare finanțat din fonduri europene și de la bugetul de stat, prin intermediul Programului Operațional Sectorial "Creșterea Competitivității Economice" – programul "Dezvoltarea infrastructurii de cercetare translațională în patologie moleculară şi imagistică - Molimagex" care are ca obiectiv dezvoltarea infrastructurii de cercetare. Aparatura achizionata in cadrul proiectului permite efectuarea testelor de biologie moleculara necesare detectiei mutatiilor genelor de trombofilie ereditara. Inca doua din proiectele in care sunt membru in echipa de cercetare (”Caracterizarea moleculara a mutatiilor in gena Factorului V al coagularii in populatia cu risc trombofilic - corelatii genotip-fenotip” si proiectul depus in competitie internationala„ Probabilistic model of embryo-fetal alterations induced by maternal hematological pathology during pregnancy. Implication of the genetic factor) suntconectate cu tema tezei de abilitare propuse.

Imi propun aprofundarea algoritmului de diagnostic si tratament al trombofiilor ereditare si dobandite, in special in grupul gravidelor adolescente, prin elaborarea si efectuarea unui studiu amplu pe un lot semnificativ statistic.

Voi participa la cât mai multe manifestări științifice naționale și internaționale, pentru a-mi perfecta abilitatile didactice si educatia stiintifica. Voi incerca sa organizez cursuri de pregatire si workshopuri pentru studentii, medici rezidenti, medici specialisti si medici primari in vederea augmentarii nivelului stiintific si academic al clinicienilor romani.

Imi doresc sa ma perfectionez si la randul meu sa continui sa impartasesc din experienta clinica, experimentala si teoretica acumulate pana in prezent viitorilor specialisti din domeniu. Intrucat conduc o Sectie Clinica in cadrul unei Maternitatii de grad III, intr-un spital pluridisciplinar, de urgenta tip IA imi propun dezvoltarea de echipe clinice si de cercetare, interdisciplinare, alaturi de care sa elaboram protocoale de diagnostic si tratament cu aplicabilitate practica in Obstetrica-Ginecologie.

Realizarea nucleului de cercetare va contribui la modificarea abordarii actuale a acestor aspecte actuale in Romania, ancorarea la nivel european si mondial fiind punctul de pornire in stabilirea unor ghiduri de diagnostic si tratament.

Tinand cont de gravitatea complicatiilor materne si fetale, a faptului ca aceste modificari apar asupra unei tinere adolescente, precum si de numarul in crestere al minorelor care raman gravide ne propunem elaborarea unui program national de screening al gravidei in cea ce priveste trombofilia precum si dezvoltarea unui departament specializat adresat Obstetricii si Ginecologiei Pediatrice.

In secțiunea IIIsunt listate in ordinea aparitiei in text, referințele bibliografice studiate pentru elaborarea și susținerea acestei teze.

Implicarea in proiecte europene a avut ca element central ideea ca noile tehnologii de diagnostic molecular si genetic vor stimula in continuare activitatea de cercetare doctorala si postdoctorala, ducand astfel la dezvoltarea universitara si academica.